กฎกระทรวงกฎกระทรวงการอนุญาตผลิตเครื่องหมายแสดงการเสียภาษีจดทะเบียนพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง มาตรา ๗๐ วรรคสอง และมาตรา ๗๑ วรรคสอง แห่งพระราชบัญญัติภาษีสรรพสามิตพ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ในกฎกระทรวงนี้ใบอนุญาต หมายความว่าใบอนุญาตผลิตเครื่องหมายแสดงการเสียภาษีจดทะเบียนเครื่องหมาย หมายความว่าเครื่องหมายแสดงการเสียภาษีจดทะเบียนข้อ๓ ผู้ใดประสงค์จะผลิตเครื่องหมายให้ยื่นคำขออนุญาตต่ออธิบดีตามแบบที่อธิบดีประกาศกำหนด พร้อมด้วยเอกสารหรือหลักฐานดังต่อไปนี้(๑) ใบอนุญาตประกอบกิจการโรงงาน(๒) เอกสารหรือหลักฐานตามที่ระบุไว้ในแบบคำขอการยื่นคำขอตามวรรคหนึ่งให้ยื่น ณ สำนักงานสรรพสามิตพื้นที่แห่งท้องที่ที่โรงงานผลิตเครื่องหมายตั้งอยู่ข้อ๔ โรงงานผลิตเครื่องหมายต้องมีลักษณะโครงสร้างและเป็นไปตามหลักเกณฑ์ที่กฎหมายว่าด้วยโรงงานกำหนดและต้องมีลักษณะ ดังต่อไปนี้(๑) มีประตูทางเข้า - ออก หลักของโรงงานเพียงประตูเดียว(๒) มีสถานที่ทำการของเจ้าพนักงานสรรพสามิต ตั้งอยู่บริเวณหน้าประตูทางเข้า- ออกหลักของโรงงาน(๓)มีสถานที่ทำการผลิตเครื่องหมายที่เจ้าพนักงานสรรพสามิตสามารถควบคุมการผลิตได้อย่างรัดกุมและเหมาะสม(๔) มีลักษณะอื่นใดตามที่อธิบดีประกาศกำหนดข้อ๕ ผู้รับใบอนุญาตต้องจัดให้โรงงานผลิตเครื่องหมายมีสถานที่ดังต่อไปนี้(๑) สถานที่เก็บรักษาแม่พิมพ์หรือเครื่องจักรที่ใช้ในการผลิตสิ่งซึ่งใช้ทำแม่พิมพ์ แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบในการผลิตเครื่องหมาย(๒) สถานที่เก็บรักษาวัตถุดิบสำหรับใช้ในการผลิตเครื่องหมาย(๓) สถานที่เก็บรักษาเครื่องหมาย(๔) สถานที่เก็บรักษาวัตถุดิบสำหรับใช้ในการผลิตเครื่องหมายและเครื่องหมายที่ใช้การไม่ได้สถานที่ตามวรรคหนึ่งต้องมีความมั่นคงแข็งแรงและมีประตูหรือช่องทางสำหรับการนำของเข้าหรือออกจากสถานที่ดังกล่าวได้เพียงทางเดียวเท่านั้นข้อ๖ เมื่ออธิบดีได้รับคำขอแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่อธิบดีตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้อธิบดีแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วน ภายในระยะเวลาที่อธิบดีกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้อธิบดีแจ้งเป็นหนังสือให้ผู้ยื่นคำขอทราบในกรณีที่อธิบดีตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วนให้อธิบดีพิจารณาเพื่อออกใบอนุญาตต่อไปข้อ๗ ให้อธิบดีดำเนินการตรวจสอบโรงงานผลิตเครื่องหมายว่ามีลักษณะและสถานที่ตามที่ระบุไว้ในคำขอหรือไม่ก่อนพิจารณาออกใบอนุญาต โดยให้ผู้ยื่นคำขออนุญาตอำนวยความสะดวกให้ตามสมควรข้อ๘ ในกรณีที่อธิบดีมีคำสั่งอนุญาตให้มีหนังสือแจ้งการอนุญาตให้ผู้ยื่นคำขอมารับใบอนุญาตภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดระยะเวลาให้ถือว่าสละสิทธิการเป็นผู้ได้รับใบอนุญาตในกรณีที่อธิบดีมีคำสั่งไม่อนุญาตให้แจ้งคำสั่งดังกล่าวเป็นหนังสือให้ผู้ยื่นคำขอทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นอุทธรณ์และระยะเวลาสำหรับการอุทธรณ์ให้ผู้ยื่นคำขอทราบด้วยใบอนุญาตให้เป็นไปตามแบบที่อธิบดีประกาศกำหนดข้อ๙ ผู้ได้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่ออธิบดีก่อนใบอนุญาตสิ้นอายุพร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตในกรณีที่ปรากฏว่ามีข้อมูลใดเปลี่ยนแปลงไปจากรายการในใบอนุญาตเดิมให้ผู้ได้รับใบอนุญาตยื่นเอกสารหรือหลักฐานการเปลี่ยนแปลงดังกล่าวประกอบด้วยข้อ๑๐ ให้นำความในข้อ ๖ ข้อ ๗ และข้อ ๘มาใช้บังคับกับการพิจารณาคำขอต่ออายุใบอนุญาตด้วยโดยอนุโลมให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๗๐ และมาตรา ๗๑ แห่งพระราชบัญญัติภาษีสรรพสามิตพ.ศ. ๒๕๖๐ บัญญัติให้การขออนุญาต การอนุญาต และการขอต่ออายุใบอนุญาตผลิตเครื่องหมายแสดงการเสียภาษีจดทะเบียนให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๒๘/๑๖ กันยายน ๒๕๖๐